《上卢三拾遗以言见黜》
唐代·徐夤

骨鲠如君道尚存，近来人事不须论。疾危必厌神明药，

心惑多嫌正直言。冷眼静看真好笑，倾怀与说却为冤。

因思周庙当时诫，金口三缄示后昆。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。